# Barbara Stewart

Barbara Stewart (23 de febrer de 1952 - 2 de juny de 2024) va ser una política neozelandesa que va ser diputada de la Cambra de Representants de Nova Zelanda des de les eleccions de 2011 fins al 2017, i prèviament entre les eleccions de 2002 i 2008. Era membre de Nova Zelanda Primer.

## Inicis

Stewart va néixer el 1952 a Wairoa, un poble de la regió de Hawke's Bay. Va anar a la Universitat de Waikato on es graduà amb un grau en educació i un grau en administració.
Va ser professora d'educació primària a Hamilton i secundària a Auckland entre 1973 i 1978. Entre 1978 i 1983 treballà a Cambridge, Waikato on establiria el seu propi negoci. Treballà pel Departament de Labor a Palmerston North i Wellington entre 1983 i 1985. Entre l'abril de 1985 i 1994 treballà per Quality Bakers NZ Ltd a Palmerston North i Auckland. També treballaria per la indústria làctia neozelandesa entre el 1994 i 2002.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2002-2005 | 47 | Llista | 6 | NZ Primer |
| 2005-2008 | 48 | Llista | 6 | NZ Primer |
| 2011-2017 | 50-51 | Llista | 5 | NZ Primer |
En les eleccions de 2002 fou elegida per Nova Zelanda Primer com a diputada de llista al trobar-se sisena en la llista electoral d'aquest partit.
Es trobava sisena de nou en les eleccions de 2005. Fou elegida per Nova Zelanda Primer com a diputada de llista de nou.
Stewart fou la candidata pel partit a la circumscripció electoral de Waikato per a les eleccions de 2008. Quedà en quart lloc amb el 4,27% del vot. Es trobava cinquena en la llista del partit però no fou elegida, ja que el partit no aconseguí passar la barrera electoral del 5%.
En les eleccions de 2011 es trobava cinquena en la llista electoral i fou candidata de nou a Waikato. De nou quedà quarta a Waikato, en aquesta ocasió rebent el 5,15% del vot. En aquestes eleccions el partit va rebre el 6,59% del vot i Stewart fou elegida. Degut a la defunció del seu marit, Stewart va anunciar que ja no es presentaria a les eleccions de 2017.

## Referències

* ↑ «Former NZ First MP Barbara Stewart dies» (en anglès), 03-06-2024. [Consulta: 4 juny 2024].
* 1 2 3 (anglès) «Barbara Stewart – List member, NZ First Arxivat 2013-03-20 a Wayback Machine.». Parlament de Nova Zelanda. [Consulta: 29/06/2013.]
* 1 2 (anglès) «Barbara Stewart Arxivat 2013-07-28 a Wayback Machine.». Nova Zelanda Primer. [Consulta: 29/06/2013.]
* ↑ (anglès) «Elected Members of Parliament – 2002 General Election». Comissió Electoral. [Consulta: 29/06/2013.]
* ↑ (anglès) «Official Count Results -- Successful Candidates» (2005). Comissió Electoral. [Consulta: 29/06/2013.]
* ↑ (anglès) «Official Count Results -- Waikato» (2008). Comissió Electoral. [Consulta: 29/06/2013.]
* ↑ (anglès) «Official Count Results -- Overall Status» (2008). Comissió Electoral. [Consulta: 29/06/2013.]
* ↑ (anglès) «Official Count Results -- Waikato Arxivat 2013-02-08 a Wayback Machine.» (2011). Comissió Electoral. [Consulta: 29/06/2013.]
* ↑ (anglès) «Official Count Results -- Overall Status» (2011). Comissió Electoral. [Consulta: 29/06/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 29/06/2013.]
* ↑ (anglès) Levy, Danya; Wall, Tony: «New Zealand First back from wilderness with eight MPs». Stuff.co.nz. [Publicació: 27/11/2011.] [Consulta: 29/06/2013.]
* ↑ «NZ First MP Barbara Stewart's husband's death has prompted her decision to leave Parliament». Stuff.co.nz, 07-03-2017.